SPRC พุ่ง 5% โบรกฯอัพกำไรปีนี้ทะลัก 97% หลังมอง Q4 ฟื้นแรงรับค่าการกลั่นโต 2 เท่าตัว
SPRC บวก 5% รับโบรกฯปรับกำไรปีนี้ขึ้น 97% จาก Inventory gain มองไตรมาส 4 ฟื้นตัวแกร่ง จากค่าการกลั่นที่ปรับเพิ่มขึ้น 2 เท่า แนะนำ “ซื้อ” ราคาเป้าหมาย 14 บ.
8 พ.ย. 2564

ผู้สื่อข่าวรายงานว่าวันนี้ (8 พ.ย. 2564) ราคาหุ้น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 11:22 น. อยู่ที่ระดับ 10.40 บาท เพิ่มขึ้น 0.50 บาท หรือ 5.05% โดยทำจุดสูงสุดที่ 10.50 บาท และทำจุดต่ำสุดที่ 10.00 บาท ด้วยมูลค่าการซื้อขาย 122.44 ล้านบาท

บริษัทหลักทรัพย์ กสิกรไทย จำกัด (มหาชน) ระบุในบทวิเคราะห์ (5 พ.ย. 2564) โดยทางฝ่ายวิจัยได้ปรับกำไรสุทธิปี 2564 ขึ้น 97% จาก Inventory gain ขณะที่ปรับกำไรปี 2565 ขึ้น 12% ละปี 2566 ขึ้น 16% จากคาดการณ์ค่าการกลั่นปรับเพิ่มขึ้น ทั้งนี้งบไตรมาส 3 ทางฝ่ายวิจัยคาดว่าจะออกมาอ่อนแอ ลดลงจากวดเดียวกันของปีก่อน และจากไตรมาสก่อน จากค่าการกลั่นที่ต่ำกว่าจุดคุ้มทุน แต่จะฟื้นตัวอย่างแข็งแกร่งในไตรมาส 4 จากค่าการกลั่นที่ปรับเพิ่มขึ้น 2 เท่าจะช่วยให้ Core earning พลิกกลับมาเป็นบวกครั้งแรกในรอบ 5 ไตรมาส แนะนำ “ซื้อ” ราคาเป้าหมาย 14 บาท
 